kardosdrur/scandi-wiki huggingface dataset:
Skipperkirken (Arnæs)

Skipperkirken (dansk) eller Schifferkirche (tysk) er en kirkebygning i småbyen Arnæs i det østlige Angel i Sydslesvig. 

Efter at Arnæs blev grundlagt i 1667, begyndte indbyggerne i 1674 at bygge kirken i byens sydvestlige ende på et voldsted fra en af Erik af Pommerns borge langs Slien (borgen Pølsmaj). Kirken blev opført i bindingsværk. Oprindelig skulle kirken have været bygget i mursten fra Gotland. Men efter at skibet med de gotlandske mursten forliste, besluttede arnæs-boerne at bygge kirken i bindingsværk. I 1773 blev kirkemurene muret op i teglsten, kun nordmuren står stadig uforandret tilbage i bindingsværk. Klokkestablen og våbenhuset kom til i 1825. I 1842 blev kirken omfattende restaureret og den østlige empore kom til. 

Kirkens ældste inventar er renæssanceprædikestolen fra 1573. Ifølge sagnet stammer prædikestolen fra en af kirkerne fra den i 1634 oversvømmede ø Strand. En af fiskerne fra Arnæs skal have bragt prædikestolen fra vestkysten til sin hjemby Arnæs. Alterbilledet viser Jesus og disciplene i båden i stormvejr.

Den pokalformede træ-døbefont i barokstil og krucifikset er begge fra 1600-tallet. Kirkens kirkeskibe (votivskibe) er skænket af byens skippere, på det ene af kirkeskibene vajer Dannebrog. Kirkegårdens gravstene viser flere skibe og minder dermed om byens fortid som søfartsby. 

Kirkebygningen hører under den nordtyske lutherske landskirke, men også den lokale danske menighed holder med mellemrum danske gudstjenester i Skipperkirken.

Billeder

Eksterne henvisninger 

 Arnæs kommune om Skipperkirken 

Kirker i Slesvig-Holsten
Kirker i kirkekreds Slesvig-Flensborg
Angel
Stanley Bach Mortensen

Stanley Bach Mortensen (født 30. september 1952 i Viborg) er formand for 3Fs Viborg afdeling, samt LO i Viborg Kommune. Bach Mortensen er kendt som en ivrig debattør, især om ufaglærte ansattes forhold og arbejdsbetingelser, men også trafikpolitik. 

Han har været med til at afsløre store svagheder ved RUT-registret, da han selv registrerede en fiktivt polsk virksomhed. Det endte med at minister Mette Frederiksen kom i samråd om sagen. Bach Mortensen fik efterfølgende en "næse" af ministeren.

Bach Mortensen sidder blandt andet i bestyrelsen for Asmildkloster Landbrugsskole, og er medlem af 3Fs hovedbestyrelse. 

I 1972 dimitterede han som student fra Viborg Katedralskole, hvor han blandt andet gik i klasse med Anders Fogh Rasmussen.

Referencer 

Fagforeningsfolk fra Danmark
Personer fra Viborg
Debattører fra Danmark
Bullterriere

Bullterriere eller "bull and terriers" en gruppe med hunde som kan hævdes at have opstået i Storbritannien i 1800-tallet, selv om typen nok så dagens lys meget tidligere.

Historie 
Bull and Terrier er en krydsning mellem Old English Bulldog og en bred vifte af Terrier. Anatomien af Bull og Terrier er resultatet af selektiv avl med henblik på jagt og hundekampe.

Jagt 
De fleste terriere, fra fortid og nutid, har båret eller bærer en fjerdedel til en ottendedel Old English Bulldog blod i dem for at, angiveligt, give mod til at bære bid af byttedyret, de er beregnet til at angribe. Terriers der ikke blev udviklet fra krydsninger mellem Old English Bulldog og grave-hunde var af ringere kvalitet og blev værdsat langt mindre.

Der er grave-hunde, der som standard og definition kaldes terriere, fordi de har evnen til at gå til i grave; Men den bedste grave og jagt terriere er afkom af Bulldogs avlet med grave-hunde (Terrier), også kendt som "Bull Terrier" eller "halv-avlet" hunde.

Noter 

Hundegrupper
Terriere
Borreby Kirke

Borreby Kirke (dansk) eller Borbyer Kirche (tysk) er en kirkebygning i Borreby i det nordlige Egernførde. Kirken er en af de ældste i Sydslesvig.

Kirken blev bygget som en enskibede kampestenskirke i slutningen af 1100-tallet. Den blev opført på Petersbjerget, på arealet af et tidligere borganlæg. Borgens rester som borgvolde kan stadig ses omkring kirken. Måske blev kirken opført på samme tid som borgen Egernborg (Ykærnborg), som omtales første gang i 1197 og muligvis har været en del af Danevirkes forsvarsværker. 

Fra middelalderen stammer den sydvendte granitportal samt døbefonten. Fonten er lavet i gotlandsk kalksten og er formodentlig blevet udført af kunstneren Calcarius fra Gotland. Den viser bl.a. scener fra Jesu barndomshistorie. Et af døbefontens relieffer viser en konge, som kan tænkes at have været kirkens stifter. Kongen gengiver så enten Knud 4. eller broderen og efterfølgeren Valdemar Sejr. Højalteret stammer fra 1686. Alteret er udført i barokstilen og udstyret med et større korsfæstelsesbillede. Prædikestolen er fra 1690, men den er kun delvis original. Af kirkens inventar kan desuden nævnes korbuekrucifikset fra 1500-tallet. Det nuværende kirketårn er fra 1893/1894, den tidligere kirketårn er fra 1500-tallet, men blev flere gange beskadiget. Den ældste gravsten på kirkegården er fra 1692.

Kirkebygningen hører under den nordtyske lutherske landskirke. Den lokale danske menighed holder gudstjeneste i den nærliggende danske kirke.

Eksterne henvisninger 

 Menighedens hjemmeside

Kirker i Slesvig-Holsten
Egernførde
Luiz Gustavo

Luis Gustavo Dias (født 23. juli 1987) er en brasiliansk fodboldspiller, der spiller i den franske Ligue 1-klub Olympique Marseille. Han har tidligere haft en karriere i blandt andet Tyskland, hvor han repræsenterede Hoffenheim, Bayern München og VfL Wolfsburg.

Referencer

Eksterne henvisninger 

Deltagere ved verdensmesterskabet i fodbold 2014
Fodboldspillere fra Brasilien
Fodboldspillere fra TSG 1899 Hoffenheim
Fodboldspillere fra FC Bayern München
Fodboldspillere fra VfL Wolfsburg
Fodboldspillere fra Olympique Marseille
Anselm Feuerbach

Anselm Friedrich Feuerbach (født 12. september 1829 i Speyer, død 4. januar 1880 i Venedig) var en tysk maler, søn af Joseph Anselm Feuerbach og sønnesøn af Paul Johann Anselm von Feuerbach.

Feuerbach studerede i Düsseldorf (1845-47), München og Antwerpen (1851-54) samt i Paris, hvor han var elev hos Thomas Couture. Han malede i denne tid portrætter, nøgne og dekorative billeder; af hans større malerier viser Hafez (1852) afgjort påvirkning af Coutures stil, mens den i året 1854 udførte Digteren Pietro Aretinos død med sine mange figurer og sin overflod af stof mere minder om Hippolyte Delaroche. I 1855 rejste han til Italien og opholdt sig i Rom 1857-72. Der malede han romantiske og idylliske motiver så som Ariostos haver , Hafez ved brønden, Legende børn, Badende børn og En italiensk moder med sine børn. Disse kan ses i Sammlung Schack i München, hvor også En romansk kvinde og Pietà (begge fra 1863) findes. I 1862 mødte Feuerbach greve Adolf Friedrich von Schack, der bestilte kopier af ældre italienske mestre hos ham og introducerede ham til Arnold Böcklin og Hans von Marees; de tre kunstnere blev kendt som "Deutschrömer" ("Tyske romerne") på grund af deres præference for italiensk kunst frem for tysk.

I årene 1873-1876 var han professor i historiemaleri ved Wien Kunstakademi, og malede i denne periode Titanerne nedstyrtes (i olie i 1874 i Neue Pinakothek, München, loftsbilledet i aulaen til Wien Kunstakademi, afdækket først i 1893, så rummets dekorering i øvrigt blevet fuldbyrdet af andre malere). Skuffet over modtagelsen i Wien af hans Titanernes nedstyrtes rejste han til Venedig, hvor han døde i 1880.

Feuerbach var lidet populær og lidet forstået af sin samtid. Hans retning stod i skarp og uforsonlig modsætning af de herskende strømninger, til den historiske realisme, som blev repræsenteret af Karl von Piloty og dennes skole, og til Hans Makarts yppige og overfladiske kolorisme, som gav Wien-maleriet dets karakter. Hans syn på antikken var forskelligt fra de anerkendte klassicister, han søgte antikkens stille ro og ligevægt uden at imitere dens former. Man bebrejdede ham hans maleriers udramatiske indhold, og man gik glip af den germanske karakter, som man på dette tidspunkt ville se, selv i antikke motiver.

Bedst repræsenteret er Feuerbach i Staatliche Museen zu Berlin, Sammlung Schack i München, museer i Karlsruhe og Hannover.

Feuerbach blev begravet på Saint-Johanniskirkegården i Nürnberg (grav 715). I april 1880 blev der afholdt en stor mindeudstilling for ham i Berlins Alte Nationalgalerie. Den aforistisk selvbiografi Ein Vermächtnis (1882), udkom efter hans død, udgivet af hans stedmor, Henriette.

Malerens død inspirerede Johannes Brahms til kompositionen Nänie over Friederich Schillers digt af samme navn.

Galleri

Litteratur 

 Julius Allgeyer, Anselm Feuerbach, 2 bind, Berlin, 1904
 Emmy Voigtländer, Anselm Feuerbach, Leipzig, 1913
 A. Heyck,  Feuerbach, 2. oplag, Künstlermonogramm, bind 76, 1909
 Hermann Uhde-Bernays,  Feuerbach, Leipzig, 1914

Referencer

Eksterne kilder/henvisninger 

  bind 7, side 921 skrevet af amtsforvalter Axel Holck

Malere fra Tyskland
Tyskere i 1800-tallet
Historiemalere
Old English Bulldog

Old English bulldog er en uddød hunderace, der var populære i Storbritannien før 1835. Den uddøde i forbindelse med at tyrekampe med hundene blev forbudte. Racen er genskabt af David Leavitt fra England i 1970’erne. Han ønskede at skabe en mere sporty og selskabelig version af den gamle engelske bulldog. Kendetegnene er bl.a. et kraftigt hoved, muskuløs krop og en lang hale. Til at skabe racen brugte han Engelsk Bulldog, Amerikansk bulldog, Pitbull Terrier og Bullmastiff.

Udseende 

Old English Bulldog var kompakt, bred og muskuløs, som afspejlet i det velkendte maleri af Crib og Rosa. Den gennemsnitlige højde var cirka ca. 39 cm, og de vejede omkring 22 kg. Et særligt kendetegn for racen var underkæben der gik betydeligt ud foran overkæben, som muliggjorde et stærkt skruestiksbid. Dette ses krydset ind i Mops for at skabe den moderne dybtliggende næsetype hos bulldog.

Referencer 

Hunderacer fra England
Bulldog
Uddøde hunderacer
Narendra Modi

Narendrabhai Damodardas Modi (gujarati: નરેંદ્ર દામોદરદાસ મોદી), i daglig tale Narendra Modi (født 17. september 1950 i Vadnagar i Gujarat i Indien) er en indisk politiker fra partiet Bharatiya Janata Party (BJP), der har været Indiens premierminister siden 2014. Tidligere var han førsteminister i delstaten Gujarat.

Narendra Modi er uddannet i statsvidenskab. I studietiden var Modi leder af Akhil Bharatiya Vidyarthi Parishad (All-India Students Council), et studentforbund tilhørende Rashtriya Swayamsevak Sangh.

Politisk karriere 
 
I 1970'erne engagerede han sig i Navnirman Andolan, en protestbevægelse mod korruptionen i indisk politik, og senere i Lok Sangharsh Samiti, en organisation som bekæmpede den daværende statsminister i centralregeringen, Indira Gandhi, som havde erklæret undtagelsestilstand i Indien, og arrestede sine politiske modstandere.

I 1988 blev Modi generalsekretær for BJP i Gujarat. Fra 1998 til 2001 var han generalsekretær for BJP i hele Indien. Den 7. oktober 2001 blev han så førsteminister i sin hjemstat, hvor han er blevet anklaget for indblanding under optøjerne i 2002, og kritiseret for hans håndtering af situationen.

Han overtog som Indiens statsminister 26. maj 2014. Han blev genvalgt i 2019. I løbet af hans regeringsperiode har han blandt andet fjernet den specielle status for Jammu og Kashmir, hvilket vakte kritik. Han er også blevet kritiseret for sin udlændingelov fra 2019, der giver specielle fordele for hinduer der vil have indisk statsborgerskab, mens muslimer kommer bag i køen. Han er blandt andet blevet beskrevet som "hindu-nationalist", "højrepopulist", og tilhører den politiske højrefløj.

Som Indiens premierminister gæstede Modi Danmark den 3. og 4. maj 2022, hvor han blev modtaget af Dronning Margrethe og Kronprinseparret, mens statsminister Mette Frederiksen var vært.
Besøget kom i forlængelse af Frederiksens besøg i Indien i oktober 2021 og der var fokus på det grønne strategiske partnerskab og den grønne energiomstilling.
I forbindelse med besøget blev en række aftale underskrevet eller bekendtgjort, blandt andet om startup-samarbejde, mejerier, migration og mobilitet samt kulturel udveksling.

Referencer

Eksterne henvisninger 

 Officielt website
 CNN-intervju (video)

Indiens premierministre
Politikere fra Indien
Personer fra Gujarat
Levi Sherwood

Levi Sherwood (født 22. oktober 1991 i New Zealand) er en freestyle motocross-kører med kælenavnet "rubber kid".

Liv og karriere 
Levi Sherwoods far Dave Sherwood var en professionel speedwaykører. Levi har siden sine teenageår været en aktiv motocross-kører og har deltaget i FMX-konkurrencer.

Han vandt sin første Red Bull X-Fighters konkurrence i Mexico City i 2009, i en alder af kun 17 år. Han vandt sin anden sejr i 2010 i Moskva og sin tredje i London. Han blev mester i 2012 i Red Bull X-Fighters World Tour. Hans seneste sejr i touren var i Mexico City i 2014.

Levi har også deltaget i X-Games, og i 2010 vandt han sølvmedalje i Freestyle.

Referencer

Eksterne henvisninger 
 www.levisherwood.com

Sportsfolk fra New Zealand
Deltagere i X-Games
Tørskind grusgrav

Tørskind grusgrav er en skulpturpark på kanten af Vejle Ådal, 4 km nord for Egtved.

Tørskind grusgrav er en tidligere grusgrav, der i årene 1986 til 1991 af Robert Jacobsen og hans elev, franskmanden  (1944-97), blev omdannet til en skulpturpark med 9 store værker udført i stål, store sten og træ + betonfundamenter. Skulpturparkens tema er solens gang over himlen i løbet af en dag.

Tørskind grusgrav hører under VejleMuseerne.

Værker i Tørskind grusgrav
 Jean Clareboudt (stål og store sten)
 Skrå i bunden
 Fremspring
 Opspring
 Skrå i højden
 Udsigt
 Robert Jacobsen (stål og træ)
 Saturns hår
 Store Tycho Brahe
 Tørskindmanden
 Lille Tycho Brahe

Litteratur 
Tørskind Grusgrav: Robert Jacobsen, Jean Clareboudt, Landskabsskulptur, 2003

Kilder 
Om Tørskind grusgrav på Dejlige Danmarks websted , Hentet 2012-12-29

Museer i Region Syddanmark
Skulpturparker i Danmark
Vejle Kommunes geografi
Etableret i 1986
John Day River

John Day River er en 452 kilometer lang flod, som løber gennem den nordlige og nordøstlige del af staten Oregon i USA og afvander et 20.720 km² stort område. John Day River munder ud i Columbia River på grænsen til staten Washington. Den har to større bifloder – North Fork og South Fork. Hvor floden munder ud i Columbia River, ligger John Day-dæmningen. Langs floden er der gjort store fund af fossiler.

Se også
Vandløb i USA.

Eksterne kilder/henvisninger 

Vandløb i Oregon
Deschutes River

Deschutes River (fransk: Riviere des Chutes ) er en 406 km lang flod i den nordlige og nordvestlige del af delstaten Oregon i USA, og en biflod til Columbia River, på grænsen til staten Washington. Deschutes udgjorde en vigtig rute til og fra Columbia River for de oprindelige amerikanere i tusinder år, og for pionererne i det 19. århundrede på Oregon Trail. Den har mange bifloder – North Fork og South Fork, og floden munder ud i Columbia River nedenfor John Day-dæmningen og ovenfor Dalles-dæmningen, ikke langt øst for byen The Dalles. Totalt afvandingsområde er 27.200 km². 

Der er mange aktiviteter langs floden f.eks. med rafting, bjergvandring, sportsfiskeri efter laks, og andet friluftsliv. Midtvejs, nord for byen Bend, mister den meget af vandføringen pga. vandingsanlæg, og den løber nordover ind i Oregons ørkenområde.

Se også 
 Vandløb i USA

Eksterne kilder/henvisninger 

Vandløb i Oregon
Donetsk Internationale Lufthavn

Donetsk Internationale Lufthavn, Sergej Prokofjev (IATA: DOK, ICAO: UKCC) (, ) er den internationale lufthavn i Donetsk, Ukraine. Lufthavnen blev bygget i 1940'erne og 50'erne og renoveret i 1973.

Historie 

I 1990'erne var der en række kriminelle hændelser i Donetsk Lufthavn. Den 3. november 1996 åbnede en gruppe snigmordere ild mod den fremtrædende lokal forretningsmands Jevgen Sjtjerban fly, da passagererne gik fra borde. Sjtjerban og hans kone blev dræbt sammen med en lufthavnstekniker og flyets maskinist blev dødeligt såret.

I forbindelse med Europamesterskabet i fodbold 2012 i Donetsk åbnede Boris Kolesnikov, vicepremierminister i Ukraine og minister for infrastruktur, den 26. juli 2011 en ny 4000 m lang og 75 meter bred landingsbane i lufthavnen, og ukraines præsident, Viktor Janukovitj, åbnede den 14. maj 2012 en ny syvetagers lufthavnsterminal med en kapacitet på 3.100 passagerer i timen.

Flyselskabet Donbassaero havde sit hovedkontor i lufthavnen, men ophørte flyvningerne i januar 2013.

Angreb på lufthavnen 2014 

Tidlig om morgenen den 26. maj 2014 overtog 200 prorussiske separatister kontrollen med Donetsk Internationale Lufthavn, efter Petro Porosjenko var blevet erklæret vinder af det ukrainske præsidentvalg. Kort efter udstedte Ukraines Nationalgarde et ultimatum til separatisterne om at overgive sig. Efter udløbet af ultimatummet mandag den 26. maj 2014 kl. 13:00 angreb ukrainske faldskærmstropper lufthavnen og ukrainsk luftvåben åbnede ild fra Mi-8-kamphelikoptere mod sepatisterne. I følge Donetsk borgmester Oleksandr Lukjantjenko blev 38 separatistiske aktivister og to civile dræbt under den ukrainske hærs angreb. Med luftangrebet genvandt ukrainsk militær kontrollen af lufthavnen. Den 31. maj 2014 var lufthavnen fortsat lukket efter kampene.

Virksomheder og ruter

Statistik 

Passagertal for Donetsk Internationale Lufthavn

Kilder

Eksterne henvisninger 

 Donetsk internationale lufthavns officielle hjemmeside 
 Lufthavnens VIP terminal 
 NOAA/NWS Opdateret vejrudsigt
 ASN Accident history for UKCC

Lufthavne i Ukraine
Donetsk
Bygninger, konstruktioner og anlæg i Donetsk oblast
Admiral Lazarev-klassen

Admiral Lazarev-klassen omfattede to panserskibe til den russiske flåde. Klassen var oprindeligt planlagt med fire skibe, men de to sidste fik et ændret design og omtales derfor som Admiral Spiridov-klassen. Skibene var designet som søgående tårnskibe til tjeneste i Østersøen, og de kan ses som større og mere alsidige enheder end de foregående russiske monitor-typer. De var opkaldt efter prominente russiske admiraler.

Design 
I sin bog om den russiske flåde omtaler Fred T. Jane, at klassens design havde udgangspunkt i den britiske HMS Prince Albert, der dog havde fire kanontårne. Kanontårnene var designet af Cowper Coles, og de tre tårne var fra starten hver bestykket med to glatløbede 23 cm kanoner. Disse kanoner havde meget ringe effekt mod panser, og allerede i 1871 blev hvert tårn i stedet forsynet med en riflet 28 cm kanon. Året før var den oprindelige skonnertrigning blevet fjernet, da nyheden om HMS Captains forlis blev kendt. Skibene ses både omtalt som panserfregatter og som kystpanserskibe, men Silverstone klassificerer dem som søgående tårnskibe.. Lazarev-klassen blev bygget hos Carr og MacPherson i St. Peterborg, på det værft der senere blev kendt som det Baltiske værft ("Baltiysky zavod") og i Sovjettiden som Ordzhonikidze-værftet.

Skibene

Admiral Lazarev 
Opkaldt efter Mikhail Lazarev (1788-1851), der var en russisk admiral, som udmærkede sig både i søkrig og som deltager i videnskabelige ekspeditioner. Kilderne er noget uenige om skibets byggeperiode: Køllægningen ses angivet som både 1865, 1866 og 1867, mens søsætningen både kan findes som 1867 og 1869. Skibet var oprindeligt færdigt i 1869, men i følge de russiske kilder gik man straks i gang med at bygge om på det, så det i realiteten først var i tjeneste fra 1871. I 1892 blev Admiral Lazarev i flådelisten omklassificeret til kystpanserskib, og senere til skoleskib.

Admiral Greig 
Opkaldt efter Aleksey Greig (1775-1845), der var russisk admiral og deltog i krige mod både Frankrig og Tyrkiet. Kilderne er også her uenige om byggeperioden. Blev ligesom Lazarev senere omklassificeret til kystpanserskib og derefter skoleskib.

Noter

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Jane, Fred T., The Imperial Russian Navy, London, 1899. Findes på archive.org

Eksterne links 

Slagskibe fra Rusland
Cobolt (forlag)

Forlaget Cobolt er et tegneserieforlag med udgivelser fra især den fransk-belgiske scene, blandt andet Asterix, Lucky Luke og Hergés Tintins oplevelser.

Cobolts program omfatter cirka 40 nyudgivelser om året, heriblandt fortsat en lang række af de kendte og populære serier, der oprindeligt blev lanceret af Carlsen og Interpresse.

Eksterne kilder/henvisninger 

 Om forlaget 

Forlag fra Danmark
Etableret i 2008
Bear River

Bear River er en 790 km lang flod som løber fra Utah gennem den sydvestlige del af Wyoming og den sydøstlige del af Idaho, og tilbage i det nordlige Utah i USA. Det er den største flod i USA som ikke løber ud i havet, men ender i Great Salt Lake. Bear River har et afvandingsområde på 18,197 km². Søen Bear Lake ligger midtvejs ved en biflod, på grænsen mellem Idaho og Utah.

Under den amerikanske borgerkrig foregik 29. januar 1864 den såkaldte Bear River-massakre nær Preston i Franklin County i Idaho, hvor United States Army nedkæmpede omkring 400 shoshoneindianere.

Se også 
 Vandløb i USA

Eksterne kilder/henvisninger 

Vandløb i Wyoming
Vandløb i Idaho
Vandløb i Utah
Landrace

En landrace er en lille forædlet og specialiseret husdyrrace. Inden for zoologien kan det siges at være en race som i større grad lever naturlig i et begrænset område, hvor den gennem tid har tilpasset sig miljøet og habitatet genetisk. Landracer har typisk større genetisk spredning end det modsatte, som kaldes en kulturrace. Med det mener man at udseende og adfærd i større grad kan variere mellem individerne.

Se også 
 Landrace (svin)

Husdyrracer
Scandinavian Business Seating

Scandinavian Business Seating (ofte forkortet SB Seating) er et norsk holdingselskab,  der ejer de 3 stoleproducenter HÅG, RBM (Rabami) og RH (forkortelse for Rolf Holstensson). Scandinavian Business Seating har salgskontorer i Danmark,Tyskland, Nederlandene, England, Frankrig, Schweiz, Singapore og Kina.

Selskabet er hovedsageligt (85%) ejet af den svenske børsnoterede kapitalfond Ratos .

Referencer 
 
Fremstillingsvirksomheder fra Norge
Møbelproducenter
John Buchholzer

John Buchholzer (1917-2004 i Brasilien) var en dansk forfatter og agronom der arbejdede som journalist, filmmager og fotograf, især i Østafrika. 

Buchholzer rejste i slutningen af 1930'erne på en af dagbladet Politiken finansieret Nimbus Motorcykeltur, som dog sluttede da de havde et uheld i Jugoslavien. Nimbus Motorcykelmotoren står efter sigende stadig på Teknisk Museum i Sarajevo.
Han arbejdede 1948-1952 som agronom i Ethiopien, hvor han bestyrede farme og byggede veje for Haile Selassie.  Derudover arbejdede han som journalist, filmmager og forfatter og lavede en række film om Ethiopien og Sudan i 1950'erne, som er gået til.

Senere bosatte han sig i Danmark og Italien, med længere ophold i Somalia, Sudan, Kenya, og Rhodesia (nu Zimbabwe).
1959 flyttede Buchholzer til Brasilien og bestyrede forskellige farme i det indre São Paulo. Et manuskript til en bog om Brasilien, skrevet i 1960'erne, blev ikke antaget af danske forlag, og gik senere til. Han levede i Brasilien frem til sin død i 2004.

Karen Blixen omtalte ham og hans arbejde med at samle somalisagn og digtning i bogen Skygger på Græsset  i fortællingen ”Ekko fra Højene”.  Sagnene blev udgivet i bogen Afrikas Horn i 1958.

Bibliografi  
Udgivet på dansk : 
 De Brændte Ansigters Land", Gyldendal, 1954  (Om Ethiopien) 
 Afrikas Horn", Fremad, 1958  (Om Djibouti og Somalia) 
 De sortes Land, Sudan", Aschehoug, 1959. 

Udgivet på svensk : 
 Sudan – Ett Äventyr", 1959.

Udgivet på engelsk : 
 The Land of Burnt Faces, -A Journey to Ethiopia", Arthur Barker Ltd., 1955.
 The Horn of Africa, -Travels in British Somaliland", The Adventurers Book Club,  1959.

Udgivet på fransk : 
 Au Pays des Visages Brulés", 1957.

Referencer

Eksterne henvisninger
 Anmeldelse  af De brændte ansigters land'' i Geografisk Tidsskrift, bind 53 (1954) af N. Kingo Jacobsen. 

Rejsebogsforfattere fra Danmark i 1900-tallet
Journalister fra Danmark
Eventyrere fra Danmark
Dansksprogede forfattere fra Danmark
Humboldt River

Humboldt er en flod der løber  i den amerikanske delstat Nevada. Floden, som er opkaldt efter Alexander von Humboldt, har sin kilde i Elko County som ligger i den nordøstlige del af staten og den munder ud i Humboldt Sink på grænsen mellem Churchill County og Pershing County. Den er ca. 531 km lang, og langs med floden går en jernbanelinje. Den største biflod er Reese.

Se også
Vandløb i USA

Eksterne kilder/henvisninger 

 Nevada Historical Marker 22 

Vandløb i Nevada